[image: image1.jpg]



Parlamentul  României

Camera  Deputaților

Comisia pentru industrii și servicii






                 București, 16.02.2021
                   Nr.4c-3/543/2020
AVIZ
asupra proiectului de Lege pentru aprobarea Ordonanţei de urgenţã a Guvernului nr.167/2020 privind unele măsuri pentru susţinerea activităţii unor aeroporturi regionale, în contextul crizei economice generată de pandemia COVID-19 şi pentru modificarea şi completarea Ordonanţei de urgenţă a Guvernului nr.139/2020 privind instituirea cadrului legal pentru acordarea unor ajutoare de stat Societăţii "Compania naţională de transporturi aeriene române – TAROM" - S.A. şi Societăţii Blue Air Aviation - S.A. pentru compensarea pierderilor economice suferite în contextul pandemiei de COVID-19

În conformitate cu prevederile art.94 din Regulamentul Camerei Deputaților, republicat, Comisia pentru industrii și servicii a fost sesizată pentru aviz, care va fi transmis Comisiei pentru buget, finanțe și bănci și Comisiei pentru transporturi și infrastructură, care sunt sesizate în fond cu proiectul de Lege pentru aprobarea Ordonanţei de urgenţã a Guvernului nr.167/2020 privind unele măsuri pentru susţinerea activităţii unor aeroporturi regionale, în contextul crizei economice generată de pandemia COVID-19 şi pentru modificarea şi completarea Ordonanţei de urgenţă a Guvernului nr.139/2020 privind instituirea cadrului legal pentru acordarea unor ajutoare de stat Societăţii "Compania naţională de transporturi aeriene române – TAROM" - S.A. şi Societăţii Blue Air Aviation - S.A. pentru compensarea pierderilor economice suferite în contextul pandemiei de COVID-19, transmis cu adresa nr. P.L.x. 667/2020 din 26 octombrie 2020, înregistrat la comisie sub nr.4c-3/543/2020 din 27 octombrie 2020.


Consiliul Legislativ, cu avizul nr.998/29.09.2020, avizează favorabil proiectul de ordonanță de urgență cu observații și propuneri.

Senatul, în calitate de primă Cameră sesizată, a adoptat proiectul de lege în ședința din 21 octombrie 2020.

Proiectul de lege are ca obiect de reglementare nstituirea unor măsuri pentru susţinerea activităţii unor aeroporturi regionale, în contextul crizei economice generată de pandemia COVID-19 şi pentru modificarea şi completarea Ordonanţei de urgenţă a Guvernului nr.139/2020 privind instituirea cadrului legal pentru acordarea unor ajutoare de stat Societăţii „Compania naţională de transporturi aeriene române - TAROM” - S.A. şi Societăţii Blue Air Aviation - S.A. pentru compensarea pierderilor economice suferite în contextul pandemiei de COVID-19. Astfel, proiectul instituie cadrul general pentru acordarea unui sprijin financiar pentru susţinerea activităţii aeroporturilor regionale cu un trafic situat între 200.000 - 3.000.000 pasageri/an, aflate în subordinea unor judeţe, pentru compensarea pierderilor înregistrate în perioada martie-iunie 2020, ca urmare a pandemiei COVID-19 şi cauzate direct de această pandemie.

Examinarea proiectului de lege a avut loc în ședința comisiei din 16 februarie 2021.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma adoptată de Senat.

Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art. 91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.
PREȘEDINTE,

BENDE SÁNDOR
Consilier, Teodora Desagă

